Mart Mardisalu

Mart Mardisalu (sündinud 3. novembril 1968 Loksal) on eesti ajakirjanik ja meelelahutaja. 

Haridus
Mardisalu on õppinud Loksa Keskkoolis ja Heino Elleri nimelises Tartu Muusikakoolis ning seejärel Tallinna Pedagoogilise Instituudi kultuuriteaduskonnas koorijuhtimist (lõpetamata).Mart Mardisalu Andmebaasis Telekraat. Vaadatud 03.07.2024.

Töö ajakirjanikuna
Ta on töötanud saatejuhi ja toimetajana Eesti Televisioonis (1990–1994), Raadios Top (1992–1995, sel perioodil tegi lühikest aega saateid ka Tipp TV-s) ning Raadio 2-s (1995–1998) ja raadiojaamas Sky Plus.«Seitsmeste uudiste» juhiks saab Mart Mardisalu. Postimees/Elu24, 10.08.2015. Ta kuulus ka 2005. aastal tööd alustanud Raadio 3 saatejuhtide algkoosseisu.Liivi Šein. Esmaspäeval alustab tööd meelelahutuslik raadiojaam Raadio 3 Eesti Päevaleht, 11.05.2005. Aastatel 1996–2021 tegi ta saateid telekanalis TV3 ning oli 2015–2021 TV3 uudistetoimetuse juhataja. 

2024. aastast teeb ta saateid Vikerraadios, Kanal 2-s ja Kuku Raadios. 

Alates 2025. aasta kevadest on ta ka Tallinna Ülikooli Balti filmi, meedia ja kunstide instituudi lektor, kes ajakirjanduspraktikuna jagab oma teadmisi ja kogemusi teletoimetaja-saatejuhi mikrokraadi õppekava õppuritele.Avame uue mikrokraadi õppekava toimetaja-saatejuhi erialale Tallinna Ülikooli koduleht. 18.11.2024.

Töö telekanalis TV3
Aastatel 1996–2006 töötas Mardisalu saatejuhina TV3-s, algul jalgpallireporteri ja "TV Bingo" saatejuhina ning alates 2002. aasta sügishooajast mälumängu "Kuldvillak" saatejuhina. 

1997. aasta sügisest toimetas ja juhtis ta autorisaadet "Täna õhtul Mart Mardisalu".Täna õhtul Mart Mardisalu: TV 3, kell 22.30 Eesti Päevaleht, 07.10.1997. Saade kutsus esile vastuolulist kriitikat ja piirdus ühe hooajaga.Raimu Hanson. Telearvustus. Palju talki, vähe show'd Postimees.ee, 09.10.1997.Betty Ester. Mardisalu taas lavale Õhtuleht.ee, 30.11.1999.

1998. aastal pälvis Mart Mardisalu Eesti Jalgpalli Liidult aasta pealtvaataja auhinna.Aasta sümboolne koondis ja teised laureaadid Eesti Jalgpalli Liidu koduleht. 05.02.2020.

2011. aastast oli ta TV3 "Seitsmeste uudiste" toimetaja-saatejuht ning 2015. aasta augustist 2021. aasta maini ka TV3 uudistetoimetuse juhataja. 

TV3 uudistetoimetuse töö kõrvalt kommenteeris Mardisalu koos Indrek Kannikuga alates 2015. aastast UEFA Meistrite Liiga jalgpalliülekandeid ka telekanalites TV6 ja Viasat Sport Baltic.Mart Mardisalu: kommenteerimise juurde naasmine on nagu kohtumine vana armastusega Delfi Sport, 01.10.2015.

2018. aastal kuulus ta TV 3 esindajana Eesti filmi- ja teleauhindade (EFTA) 2018 gala korraldajate ja žürii hulka.EFTA galat jagati kanalite vahel noole-, kaardimängu ja käesurumise teel, tulemuseks jäi viik ERR Menu, 16.03.2018. Ühtlasi oli ta töö eest "Seitsmestes uudistes" esitatud kandideerima parima telesaatejuhi auhinnale.Selgusid Eesti filmi- ja teleauhinnad 2018 nominendid, vaata, kes auhindadele kandideerivad Postimees/Elu24, 15.02.2018.

Gruusia-Eesti
2008. aastal, kohe Gruusia sõja puhkemise järel, kutsus Mardisalu avaliku üleskutsega artiklis "Ei ole üksi ükski maa" eesti rahvast avaldama gruusia rahvale toetust öölaulupeol "Märkamisaeg".Mart Mardisalu: Ei ole üksi ükski maa Delfi, 13.08.2008.

Alates 2021. aasta teisest poolest elas ta abikaasa töö tõttu perega Gruusias.Tiina Kruus. Aastaid Gruusias elanud Mart Mardisalu: me võiks oma õiguste eest seista sama julgelt kui grusiinid Eesti Päevaleht / LP, 22.06.2024. Elust Gruusias ja Gruusia ühiskonna probleemidest on ta teinud ülevaateid näiteks Kuku raadio saadetes "Kuku pärastlõuna"Reede pärastlõuna: Mart Mardisalu - elust Gruusias Kuku Raadio, 18.11.2022.Kuku pärastlõuna: Mart Mardisalu. Olukord Gruusias Kuku Raadio, 03.05.2024., ETV saates "Ringvaade"Ringvaade: Protestid Gruusias ERR Jupiter, 14.05.2024., Eesti Päevalehes ja Vikerraadio päevakajalistes saadetes.Mart Mardisalu. Ida ja lääne vastasseisust Gruusias Vikerraadio, 09.05.2024. 

Alates 2024. aasta suvest elab ta taas peamiselt Eestis. Ta juhtis Pariisi olümpiamängude stuudiosaateid telekanalis Kanal 2 ja on teinud raadiosaateid Vikerraadios.Vikerraadio suvekavaga liituvad uued tegijad ERR Menu, 19.06.2024. 2024. aasta septembrist juhib ta vaheldumisi Neeme Rauaga Kuku raadio pärastlõunast programmi.”Kuku pärastlõuna” uued saatejuhid on Neeme Raud ja Mart Mardisalu Kuku Raadio koduleht, 02.09.2024.

Töö Eesti Rahvusringhäälingus
Mart Mardisalu alustas televisioonitööd ja üldse ajakirjanikukarjääri 1990. aastal Eesti Televisioonis. Tema esimene suurem töö oli noortele mõeldud muusikauudiste saatesari "Playback" (kaassaatejuhina koos Ülari Kirsipuuga) aastatel 1991–1993.Tuntud inimesi. Laurentsiuse Seltsi veebileht. (Vaadatud 13.05.2018.) Aastatel 1995–1998 tegi ta raadiosaateid Raadio 2-s. 

1996. aastal sai just Raadios 2-s pärast paari esituskorda eetrikeelu tema (hilisemates versioonides koos Riho Sibulaga) esitatud kaverlugu "Kokaiin", mille aluseks olnud originaal on kuulunud Eric Claptoni repertuaari. Laul sai eetrikeelu eestikeelsete sõnade (autorid Mart Mardisalu ja Kaarel Kose) tõttu, mida võivat tõlgendada uimastipropagandana. Pretsedent mõjus aga loole hoopis reklaamina, kuna teised raadiojaamad jätkasid laulu esitamist ning teemat käsitleti põhjalikumalt ETV telesaates "Õhtune ekspress", kus anti oma seisukohtade põhjendamiseks sõna mõlemale konflikti osapoolele.ETV saade "Õhtune ekspress" ERR Arhiiv, 18.10.1996.Konstantin Kuningas. Aja auk. Mulle sa, mulle sa, kokaiin Postimees Kultuur, 02.09.2017.

1998. aastal juhtis ta koos Mati Talvikuga ETV-s saatetsüklit "Rockrapsoodia". Ta juhtis ühe saatejuhina ka ETV pühapäevahommikust koguperesaadet "Hommiku TV" ja oli aastatel 2000–2002 "Bingo loto" saatejuht. 

2024. aastal jõudis Mardisalu ringiga taas Eesti Rahvusringhäälingusse, kus on teinud autori ja saatejuhina Vikerraadios peamiselt 1990. aastate eluolu ja suuri ühiskondlikke muudatusi meenutavat saatesarja "Läks aga läände", aga ka muid saateid. 

Tegevus meelelahutajana
Mart Mardisalu tegutses 1990. aastatel diskorina.2 Quick Starti juubelikontserdil naaseb üle 25 aasta DJ-pulti Mart Mardisalu Kroonika/Delfi, 14.12.2023. Ta on esinenud soololauljana ning mänginud klahvpille ansamblites Malibu ja Compromise Blue. Ta on korraldanud meelelahutusüritusi ning olnud paljude ürituste õhtujuht või konferansjee.

1990. aastate teisel poolel oli ta muusikaproduktsiooniettevõtte Aidem Pot direktor.Piret Tali. Maarja-Liis esitles oma jogurtit Delfi Ärileht, 11.06.1996.

Kui 2005. aasta jaanuaris loodi Üritusturundusagentuuride Liit, siis oli Mardisalu oma ettevõttega ProMaMa üks liidu asutajaid ja kuulus ka liidu juhatusse.Ürituste korraldajad liitusid. Äripäev/Firmapidu, 06.04.2005.

Laulja ja kontserdikorraldajana
Mardisalu on esitanud lauljana nii pop- kui ka džässmuusikat, andnud soolokontserte ja osalenud kontserdiprojektides. 

Novembris 1995 oli Eestis raadiojaamade ja muusikaedetabelite esikohahitt räpplugu "Varumees", mida esitasid Mart Mardisalu ja Hedvig Hanson."Kaheraudne". Mart Mardisalu. "Varumees". ETV saate "Kaheraudne" helifail ERR-i arhiivis. 11.11.2007. Koos Hedvig Hansoni, Maarja-Liis Ilusa ja Pearu Paulusega laulis ta toona ETV telesaadetes ka talve- ja jõululaule. 1997. aastal esines ta lauljana Eesti Televisiooni saatesarjas "Säravad tähed".Säravad tähed: Eesti ansamblid ja solistid esitavad jõululaule. ETV saate "Säravad tähed" videosalvestis ERR-i arhiivis. 31.12.1997. 

1996. aastal tegi ta laulja ja kaaskorraldajana kaasa kontserdisarjas "Suvest suveni". Peale tema astusid seal üles 2 Quick Start, Nancy, Maarja-Liis Ilus, Ivo Linna ja Hedvig Hanson.Gethe Rohumägi. Nostalgiline video 1990-ndatest: verinoored Anneli Lahe ja Peauru Paulus saates “TV Bingo” Geenius.ee/Diktor, 08.11.2018.

Mardisalu on solistina laulnud nii Estonian Dream Big BandiEesti parim džässorkester saab kümme Postimees Kultuur, 14.03.2008.Päris piinlik! Laura Põldvere ajas kaks Marti segamini! Postimees/Elu24, 20.07.2017. ja Bel-Etage SwingorkestriAmmende Villas meeleolukad jazziõhtud Jazzkaare koduleht, 28.06.2006. kui ka ansamblite Modern Fox ja Noorkuu saatel. Ta on korduvalt laulnud duetti 2002. aasta Eurovisiooni lauluvõistluse võitnud lätlanna Marie N-iga, sealhulgas 2005. aastal toimunud mälestuskontsertidel "Frank Sinatra – Ameerika legend", kus nende esituses kõlas ka Frank ja Nancy Sinatra maailmakuulsaks lauldud duett "Somethin' Stupid". Frank Sinatra loomingu austajana ja tema eluloo hea tundjana aitas Mardisalu koostada kontserdi sõnalist sisu ja oli selle kontserdi konferansjee.Christel Karits. Kontsert Sinatra sünnipäevaks Äripäev, 16.12.05.

Mardisalu on mitmel aastal esinenud muusikafestivalil Augustibluus lauljana ning olnud selle festivali konferansjee.Jan Uuspõld juhib Augustibluusi! Postimees/Elu24, 24.07.2014. Jazzkaare kontsertidel on ta esitanud Raimond ValgreAmmende villas meeleolukad jazziõhtud Festivali Jazzkaar koduleht. 28.06.2006. ja Louis ArmstrongiBetty Ester. Jazzkaar viib kontserdid ka koolidesse ja avab uue džässiklubi Õhtuleht.ee, 13.04.2000. loomingut.

2009. aastal andis ta välja enda esitatud lauludega CD "Kui su hing on noor!" (MFM Records OÜ, 2009), mille pühendas maestro Eri Klasile. Plaadi nimilooks on Frank Sinatra lugu, mida Mardisalu esitab duetis Eri Klasiga.Mart Mardisalu, Kui su hing on noor! [CD]. Laseringi veebileht.

2020. aastal osales Mardisalu võistlejana TV3 meelelahutussaates "Maskis laulja", kus kehastas Putukat ja saavutas kolmanda koha. Ka seal esitas ta ühe palana Frank Sinatra repertuaari kuulunud laulu "My Way".Ei ole võimalik! Putukas maski alt koorus välja tõeline Eesti telelegend Sky.ee, 03.05.2020.Maskis laulja: Putukas –„My way" TV3 Play. 03.05.2020.

Õhtujuhina
2000. aastal oli ta Eesti Muusikaauhindade gala õhtujuhtAasta muusikaauhinnad 2000 ERR Arhiiv, 03.03.2001., 2021. aastal tänugala "Eestimaa uhkus" kaasõhtujuhtErika Klaats. “Eestimaa uhkus” tuleb taas Maaleht.ee. 07.01.2021. ning 2023. ja 2024. aastal sportlaste auhinnagala "Spordiaasta tähed" õhtujuht"Spordiaasta tähed 2023" Kanal 2 koduleht. Vaadatud 04.07.2024.Spordiaasta tähed Kanal 2 koduleht. Vaadatud 23.01.2025.. 

2003. aastal juhtis ta Tallinnas Raekoja platsil Euroopa päeva üritusi. Sealsamas toimus Mardisalu juhitud televiktoriini "Kuldvillak" avalik salvestus, kus võistlesid riigikantselei Euroopa Liidu sekretariaadi juhataja Henrik Hololei, Riigikogu liige Tiit Matsulevitš ning Eesti Kaubandus-Tööstuskoja peadirektor Siim Raie. (Hololei ja Matsulevitš jäid 3850 punktiga esimest ja teist kohta jagama.)Kaarel Kaas. Ruffus rokkis Raekoja platsil europäeva õhtusse Postimees.ee, 09.05.2003.

2004., 2008. ja 2012. aastal juhtis ta Eesti olümpiasangarite piduliku vastuvõtu üritusi Tallinnas.Olümpialaste vastuvõtt Vabaduse väljakul. ERR Arhiiv, 13.08.2012.

Ajakirja Kroonika aasta seksikaim
Mardisalu valiti 2000. aastal ajakirja Kroonika lugejate hääletusel aasta seksikaimaks meheks.

Teda kui avaliku elu tegelast on meedias nimetatud isegi Eesti James BondiksMart Mardisalu on uus James Bond Uued Uudised, 26.05.2016., kuid ta enda kinnitusel on tema suur eeskuju nii muusikas kui ka elus olnud Frank Sinatra."Paaris/Mäng. Mart Mardisalu" Kuku Raadio saade, 08.09.2024.

Isiklikku
Mart Mardisalul on varasemast abielust ja kooselust kaks täiskasvanud poega. Aastatel 1999–2005 oli tema elukaaslane aeroobikatreener Riina Suhotskaja (Kajari).Suhotskaja ja Mardisalu läksid lahku Kroonika/Delfi, 03.01.2006. 

Mart Mardisalu on abielus suursaadik Riina Kaljurannaga. Paaril on 2013. aastal sündinud tütar.Mart Mardisalu sai kolmandat korda isaks. Postimees/Elu24, 01.08.2013.

Ka Mart Mardisalu õde Marge Mardisalu-Kahar on suursaadik.

Viited

Välislingid
 Raadiosaade "Lugu laulust: Mart Mardisalu – "Ei saa ma silmi su pealt"" Raadio Elmar / Kuku Raadio, 14. juuli 2004
 Raadiosaade "Lugu laulust: Mart Mardisalu & Hedvig Hanson – "Varumees"" Raadio Elmar / Kuku Raadio, 23. märts 2015
 Raadiosaade "Lugu laulust: Mart Mardisalu – "Kolm münti"" Raadio Elmar / Kuku Raadio, 4. september 2015
 Raadiosaade "Lugu laulust: Mart Mardisalu – "Jääb kestma muusika"" Raadio Elmar / Kuku Raadio, 19. september 2016
 Raadiosaade "Lugu laulust: Mart Mardisalu – "Kokaiin"" Raadio Elmar / Kuku Raadio, 16. detsember 2016
 Raadiosaade "Lugu laulust: Mart Mardisalu – "Su silmi suudlen"" Raadio Elmar / Kuku Raadio, 3. november 2021
 Raadiosaade "Lugu laulust: Mart Mardisalu – "Talvelaul"" Raadio Elmar / Kuku Raadio, 14. detsember 2023

Kategooria:Eesti ajakirjanikud
Kategooria:Eesti lauljad
Kategooria:Eesti kultuurikorraldajad
Kategooria:Sündinud 1968